section_heading: Pjesma Eurovizije
paragraph_text: Alexander Rybak je pobijedio na 54. izboru za pjesmu Eurovizije koji se održao u Rusiji 2009., s pjesmom Fairytale (hrv. Bajka). Pjesmu inspiriranu ruskom i norveškom narodnom glazbom je sam napisao i skladao te izveo uz pratnju plesne družine Frikar. Pjesma je u završnici izbora od europskih glasača dobila 387 bodova, čak 169 više od drugoplasiranog Islanda i 95 bodova više od eurovizijskog rekorda koji je 2006. postavila finska grupa Lordi.